Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Centralizēto iepirkumu vadības departamenta**

**Ekipējuma un pārtikas iepirkumu nodaļas referents/e (**trīs amata vietas)

**Vispārējie darba pienākumi:**

* nodrošināt iepirkumu procedūru norisi un dokumentēt iepirkumu gaitu atbilstoši normatīvajiem aktiem (sagatavot publikācijas, ziņojumus, nolikumus, uzaicinājumus, vēstules, protokolus u.c. dokumentus);
* nodrošināt informācijas ievadi ar publiskajiem iepirkumiem saistītajās informācijas sistēmās;
* pildīt iepirkuma komisijas locekļa pienākumus;
* piedalīties iepirkuma procedūras dokumentācijas izstrādē, sniegt priekšlikumus attiecībā uz iepirkuma dokumentācijas izstrādi un uzlabošanu.

**Prasības kandidātiem:**

* atbilstība Valsts civildienesta likuma 7. panta prasībām;
* akadēmiskā vai otrā līmeņa profesionālā augstākā izglītība (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā);
* vēlamas zināšanas un pieredze publisko iepirkumu jomā, kas iegūta pēdējo 2 gadu laikā;
* prasme praksē izmantot teorētiskās zināšanas;
* spēja noteikt prioritātes, patstāvīgi organizēt, plānot savu darbu un strādāt komandā;
* prasme izteikt un argumentēt savu viedokli un spēja patstāvīgi pieņemt lēmumus;
* prasme analizēt un apstrādāt liela apjoma informāciju;
* vismaz vienas svešvalodas (vēlams angļu) zināšanas sarunvalodas līmenī;
* darbā izmantojamo tehnisko līdzekļu un sistēmu lietošanas prasme (MS Office programmas lietotāja līmenī).

**Piedāvājam:**

* darbu valsts iestādē ar iespēju iegūt daudzpusīgu profesionālo pieredzi.

No 2021.gada 1.janvāra darba vieta Rīgā, Biksēres ielā 6.

* atalgojumu sākot no EUR 835 līdz EUR 1190 (pirms nodokļu nomaksas) un sociālās garantijas;
* labus darba apstākļus un atsaucīgu kolektīvu;
* profesionālās pilnveidošanās un izglītošanās iespējas;
* veselības apdrošināšanu pēc pārbaudes laika.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.